En ganske stor (opptil 45 millimeter), kraftig gullbasse. Kroppsformen er påfallende bred. På farge er den brunlig, ganske blank, pronotum med smalt kremgul ytterkant. Oversiden er tett og kraftig punktert. Hannen har et T-formet horn midt i pannen og en pigg på hver side av dette. Pronotum er mye bredere enn langt, nærmest firkantet, men med avrundede forhjørner, dekkvingene mye bredere enn pronotum, bredest like bak "skuldrene", avsmalnende bakover.